30.pielikums

Ministru kabineta

2014.gada \_\_\_\_\_\_\_\_\_\_\_\_\_\_\_

noteikumiem Nr.\_\_\_\_\_

**Speciālās pamatizglītības programmas**

**izglītojamiem ar smagiem garīgās attīstības traucējumiem vai vairākiem smagiem attīstības traucējumiem paraugs**

 **(izglītības programmas kods 21015911, 21015921)**

**I. Izglītības programmas mērķi un uzdevumi**

1. Speciālās pamatizglītības (mazākumtautību) programmas izglītojamajiem ar smagiem garīgās attīstības traucējumiem vai vairākiem **smagiem attīstības traucējumiem** (turpmāk – izglītības programma) galvenie mērķi un uzdevumi ir noteikti Valsts pamatizglītības standartā.

2. Izglītības programma nodrošina izglītojamam iespēju apgūt pamatprasmes, atbilstoši viņu veselības stāvoklim, spējām un attīstības līmenim, nodrošinot attīstības traucējuma korekciju un kompensēšanu vai nodrošinot veselības saglabāšanu.

3. Katram izglītojamam izglītības programma paredz individuālā izglītības plāna izstrādi un īstenošanu, iespēju saņemt pedagoģisko korekciju un rehabilitāciju atbilstoši izglītojamā traucējuma veidam.

4. Izglītības programmas īstenošanas uzdevumi ir:

4.1. nodrošināt attīstības traucējuma iespējami maksimālu pedagoģiski psiholoģisku korekciju un kompensēšanu;

4.2. sekmēt izglītojamā atbildīgu attieksmi pret sevi, ģimeni, apkārtējo vidi, valsti, veicināt izglītojamā integrāciju sabiedrībā;

4.3. veicināt katra izglītojamā personības harmonisku veidošanos un attīstību;

4.4. iespēju robežās nodrošināt sabiedriskajai un personiskajai dzīvei nepieciešamo pamatzināšanu un pamatprasmju apguvi, ievērojot attīstības traucējumu korekcijas un kompensēšanas iespējas; iespēju robežās sagatavot izglītības turpināšanai;

4.5. nodrošināt individuālo izglītības programmu īstenošanu darba praktisko iemaņu veidošanai.

5. Mazākumtautību izglītības programmas īstenošanas uzdevumi ir:

5.1. nodrošināt valsts valodas apguvi tādā līmenī, lai varētu turpināt izglītību valsts valodā;

5.2. veicināt izglītības satura un valsts valodas integrētu apguvi;

5.3. nodrošināt līdzsvarotu visu izglītības jomu mācību priekšmetu apguvi;

5.4. sekmēt izglītojamā integrāciju Latvijas sabiedrībā;

5.5. atbalstīt attiecīgās etniskās kultūras apguvi.

**II. Izglītības saturs**

6. Izglītības programmas saturu veido mācību priekšmetu programmas, individuālo un grupu nodarbību korekcijas un rehabilitācijas plāns.

7. Mācību priekšmetu programmu saturu īsteno atbilstoši katra izglītojamā individuālajam izglītības plānam, ko apstiprina izglītības iestādes administrācija. Ar individuālo izglītības plānu iepazīstina izglītojamo vecākus.

8. Individuālā plāna izstrāde, īstenošana un izvērtēšana ir komandas (atbalsta personāla) darbs, kas prasa speciālistu un izglītojamā un viņa vecāku regulāru sadarbību.

**III. Izglītības programmas īstenošanas plāns**

9. Izglītības iestāde izglītības programmā noteiktās prasības īsteno atbilstoši izglītojamā spējām, attīstības līmenim, veselības stāvoklim.

10. Izglītības programmas īstenošana izglītojamajiem paredzēta deviņiem gadiem. Atkarībā no izglītojamā veselības stāvokļa un izglītības iestādes iespējām izglītības programmas īstenošana var ilgt līdz 12 gadiem.

11. Vispārējās izglītības iestādē var integrēt (iekļaut) izglītojamajos ar smagiem garīgās attīstības traucējumiem **vai vairākiem smagiem attīstības traucējumiem**. Iekļautajiem izglītojamajiem izstrādā individuālo izglītības plānu.

12. Izvērtējot izglītojamā spējas, attīstības līmeni un veselības stāvokli izglītojamajam tiek veidots individuāls izglītības plāns par pamatu ņemot vienu no izglītības programmas mācību priekšmetu un stundu plānu variantiem:

**1. variants**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Izglītošanās jomas un mācību priekšmeti | **1.kl.** | **2.kl.** | **3.kl.** | **4.kl.** | **5.kl.** | **6.kl.** | **7.kl.** | **8.kl.** | **9.kl.** |
|  **Valodas** |   |   |   |   |   |   |   |   |   |
|  Latviešu valoda | X | X | X | X | X | X | X | X | X |
| **Tehnoloģiju un zinātņu pamati** |  |  |  |  |  |  |  |  |  |
|  Matemātika  | X | X | X | X | X | X | X | X | X |
|  Informātika |  |  |  |  | X | X | X |  |  |
|  Dabaszinības | X | X | X | X | X | X |  |  |  |
| **Cilvēks un sabiedrība** |  |  |  |  |  |  |  |  |  |
|  Sociālās zinības  | X | X | X | X | X | X | X | X | X |
| Mājturība un tehnoloģijas  | X | X | X | X | X | X | X | X | X |
|  Sports | X | X | X | X | X | X | X | X | X |
| **Mākslas** |  |  |  |  |  |  |  |  |  |
| Literatūra |  |  |  | X | X | X | X | X | X |
|  Mūzika | X | X | X | X | X | X | X | X | X |
|  Vizuālā māksla | X | X | X | X | X | X | X | X | X |
| **Izglītojamā maksimālā****mācību stundu slodze nedēļā** | **22** | **23** | **24** | **26** | **28** | **30** | **32** | **34** | **34** |

 **2. variants**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Izglītošanās****jomas un****mācību****priekšmeti** | **l.kl.** | **2.kl.** | **3.kl.** | **4.kl.** | **5.kl.** | **6.kl.** | **7.kl.** | **8.kl.** | **9.kl.** |
| Saskarsme (*komunikācija, valodas uztvere, izpratne, lietošana*) | X | X | X | X | X | X | X | X | X |
| Sports (*kustību attīstīšana)* | X | X | X | X | X | X | X | X | X |
| Sociālās zinības (*sociālās iemaņas*) | X | X | X | X | X | X | X | X | X |
| Vizuālā māksla (*pasaules izzināšana*) | X | X | X | X | X | X | X | X | X |
| Izglītojamā maksimālā mācību stundu slodze nedēļā | 22 | 23 | 24 | 26 | 28 | 30 | 32 | 34 | 34 |

13. Izvērtējot izglītojamā spējas, attīstības līmeni un veselības stāvokli izglītojamajam tiek veidots individuāls izglītības plāns par pamatu ņemot vienu no mazākumtautību izglītības programmas mācību priekšmetu un stundu plānu variantiem:

**1. variants**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Izglītības jomas un mācību priekšmeti | **1.kl.** | **2.kl.** | **3.kl.** | **4.kl.** | **5.kl.** | **6.kl.** | **7.kl.** | **8.kl.** | **9.kl.** |
| **Valoda** |   |   |   |   |   |   |   |   |   |
| Latviešu valoda un literatūra | X | X | X | X | X | X | X | X | X |
| Mazākumtautības valoda | X | X | X | X | X | X | X | X | X |
| **Tehnoloģiju un zinātņu pamati** |  |  |  |  |  |  |  |  |  |
| Matemātika  | X | X | X | X | X | X | X | X | X |
|  Informātika |  |  |  |  | X | X | X |  |  |
|  Dabaszinības | X | X | X | X | X | X |  |  |  |
| **Cilvēks un sabiedrība** |  |  |  |  |  |  |  |  |  |
|  Sociālās zinības  | X | X | X | X | X | X | X | X | X |
| Mājturība un tehnoloģijas  | X | X | X | X | X | X | X | X | X |
|  Sports | X | X | X | X | X | X | X | X | X |
| **Māksla** |  |  |  |  |  |  |  |  |  |
| Literatūra |  |  |  | X | X | X | X | X | X |
| Mūzika | X | X | X | X | X | X | X | X | X |
| Vizuālā māksla | X | X | X | X | X | X | X | X | X |
| **Izglītojamā maksimālā****mācību stundu slodze nedēļā** | **22** | **23** | **24** | **26** | **28** | **30** | **32** | **34** | **34** |

|  |  |  |
| --- | --- | --- |
| latviešu valodā | latviešu valodā vai latviešu valodā un mazākumtautības valodā | mazākumtautības valodā |

**2. variants**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Izglītības****jomas un****mācību****priekšmeti** | **l.kl.** | **2.kl.** | **3.kl.** | **4.kl.** | **5.kl.** | **6.kl.** | **7.kl.** | **8.kl.** | **9.kl.** |
| Saskarsme (*komunikācija, valodas uztvere, izpratne, lietošana*) | X | X | X | X | X | X | X | X | X |
| Sports (*kustību attīstīšana)* | X | X | X | X | X | X | X | X | X |
| Sociālās zinības (*sociālās iemaņas*) | X | X | X | X | X | X | X | X | X |
| Vizuālā māksla (*pasaules izzināšana*) | X | X | X | X | X | X | X | X | X |
| **Izglītojamā maksimālā mācību stundu slodze nedēļā** | **22** | **23** | **24** | **26** | **28** | **30** | **32** | **34** | **34** |

|  |  |  |
| --- | --- | --- |
| latviešu valodā | latviešu valodā vai latviešu valodā un mazākumtautības valodā | mazākumtautības valodā |

14. Mācību priekšmeti, kuri apgūstami mazākumtautības valodā saskaņā ar šī pielikuma 13.punktā noteikto mācību priekšmetu un mācību stundu plānu, var tikt apgūti latviešu valodā, izņemot mācību priekšmetu mazākumtautības valoda un mācību priekšmetu literatūra.

15. Izglītības programmas mācību priekšmetu un stundu plāns pielāgojams katra izglītojamā veselības stāvoklim, spējām un attīstības līmenim. Stundu skaits nedēļā izglītojamā individuālajā plānā var būt mazāks par mācību priekšmetu un stundu plānā maksimāli pieļaujamo.

16. Izglītības programmā ārpus kopējās mācību stundu slodzes iekļautas:

16.1. klases stundu – vismaz viena stunda katrai klasei nedēļā;

16.2. fakultatīvās nodarbības, kas nav obligātas un tiek organizētas izglītojamo grupai, ievērojot brīvprātības principu (pamats – vecāku iesniegums). Fakultatīvās nodarbības ir izglītojamo vispārējo attīstību veicinošas nodarbības, tajā skaitā deju kolektīvi, teātra, mūzikas, keramikas un citas nodarbības;

16.3. stundas individuālajam darbam ar izglītojamajiem, kuriem nepieciešama papildu palīdzība mācību satura apguvē mācību priekšmetā;

16.4. pagarinātās darba dienas grupas (izņemot internātskolas);

16.5. individuālās un grupu korekcijas un rehabilitācijas nodarbības.

17. Individuālās grupu korekcijas un rehabilitācijas nodarbību plāns (izņemot vispārējās izglītības iestādes, kurās iekļauti izglītojamie ar speciālām vajadzībām)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās/grupu korekcijas un rehabilitācijas nodarbības | 8 | 8 | 8 | 8 | 8 | 8 | 7 | 7 | 7 |
| Kopā: | 8 | 8 | 8 | 8 | 8 | 8 | 7 | 7 | 7 |

18. Individuālo grupu korekcijas un rehabilitācijas plānu veido ārstnieciskās vingrošanas, peldēšanas, ritmikas un logoritmikas nodarbības, grupu un individuālās logopēdiskās nodarbības, montesori nodarbības, mūzikas terapijas vai citas korekcijas un rehabilitācijas nodarbības. Individuālo grupu korekcijas un rehabilitācijas nodarbībās var apvienot vairāku klašu izglītojamos.

19. Individuālo un grupu nodarbību korekcijas un rehabilitācijas plāns var tikt īstenots mācību procesa laikā paralēli mācību stundām, ja tas nodrošina individuālu un diferencētu pieeju un pedagoģisko korekciju.

20. Organizējot mācību procesu izglītības iestādē, tiek ievēroti turpmākie nosacījumi:

20.1. ar izglītības iestādes direktora rīkojumu apstiprina mācību priekšmetu un stundu plānu, kurā stundas izglītības iestādes izvēlei iedalītas kādam mācību priekšmetam atbilstoši izglītojamo vajadzībām;

20.2. klases stundās aplūkojamās tēmas ir vērtībizglītība, uzvedība un saskarsmes kultūra, patriotisms un pilsoniskā līdzdalība, veselīga dzīves veida pamati un atkarību profilakse, darbība ekstremālās situācijās un satiksmes drošība, karjeras izvēle, personības attīstības līderība, kritiskā domāšana, radošā domāšana, finanšu pratība, uzņēmējspējas;

20.3. katru gadu izglītības iestāde patstāvīgi plāno laiku projektu norisei, par to savlaicīgi informējot izglītojamos un viņu vecākus;

20.4. izglītības iestāde pastāvīgi pieņem lēmumu par mācību gadā izmantojamo laika apjomu mācību ekskursijām, sporta pasākumiem un citiem ar mācību un audzināšanas procesu saistītiem pasākumiem;

20.5. mācību stundas garums ir 30 minūtes;

20.6. mācību stundās var iekļaut 2–3 minūšu dinamiskās pauzes skolēnu stājas attīstīšanai un nostiprināšanai;

20.7. mācību procesā izmanto atbalsta pasākumus atbilstoši izglītojamo individuālām vajadzībām.

21. Izglītības programmas īstenošanā izglītības iestāde izmanto Valsts izglītības satura centra apstiprināto mācību literatūru.

22. Mācību satura apguvei izmantojamo mācību līdzekļu un metožu uzskaitījums dots katra mācību priekšmeta programmā.

23.  Izglītības programmas īstenošanas gaitā konstatētās nepilnības vai radušās neskaidrības risina savstarpējā izglītojamo, vecāku un izglītības iestādes administrācijas pārrunu vai rakstiskā formā.

**IV. Prasības attiecībā uz iepriekš iegūto izglītību**

24. Izglītojamo uzņemšana 1.–9.klasē notiek atbilstoši normatīvajiem aktiem, kas nosaka kārtību, kādā izglītojamie tiek uzņemti izglītības iestādēs un atskaitīti no tām, un obligātajām prasībām pārcelšanai uz nākamo klasi.

**V. Iegūtās izglītības vērtēšanas kritēriji un kārtība vai vērtēšanas pamatprincipi**

25. Izglītojamo iegūtās pamatizglītības vērtēšanas pamatprincipi, kārtība, kritēriji ir noteikti Ministru kabineta noteikumos par mācību sasniegumu vērtēšanas kārtību speciālās izglītības programmās.

26. Izglītojamie no valsts pārbaudes darbiem ir atbrīvoti.

27. Izglītojamā vecākus par bērna mācību sasniegumiem informē ne retāk kā reizi mēnesī. Ja nepieciešams, izglītojamā vecākus par bērna mācību sasniegumiem un citiem ar izglītības ieguvi saistītiem jautājumiem informē individuālā sarunā.

28. Pamatizglītības programmas apguvi katrā klasē apliecina liecība. Izglītojamo pārcelšana nākamajā klasē notiek atbilstoši normatīvajiem aktiem, kas nosaka kārtību, kādā izglītojamie tiek uzņemti izglītības iestādēs un atskaitīti no tām, un obligātajām prasībām pārcelšanai uz nākamo klasi;

29. Pēc 9.klases izglītojamie saņem apliecību par pamatizglītību un sekmju izrakstu atbilstoši Vispārējās izglītības likumam un normatīvajiem aktiem, kas nosaka kārtību, kādā izsniedzami valsts atzīti vispārējās izglītības dokumenti.

**VI. Izglītības programmas īstenošanai nepieciešamā personāla, finanšu un materiālo līdzekļu izvērtējums un pamatojums**

30. Izglītības programmas īstenošanā izglītības iestāde ievēro normatīvo aktu prasības, kas regulē izglītības iestāžu darbību.

31. Izglītības programmas īstenošanas izmaksas sedz atbilstoši normatīvajiem aktiem, kas nosaka kārtību vispārējās pamatizglītības un vispārējās vidējās izglītības programmu īstenošanas izmaksu minimumam:

31.1. valsts dibinātā izglītības iestādē – no valsts budžeta;

31.2. pašvaldības dibinātā izglītības iestādē – no valsts un pašvaldības budžeta;

31.3. privātpersonas dibinātā izglītības iestādē – no valsts un privātā budžeta.

32.  Apmaksājamo stundu skaitu nedēļā 1. – 9.klasei aprēķina atbilstoši izglītības programmas mācību plānam, skolēniem nepieciešamajiem atbalsta pasākumiem, pedagogu papildu pienākumiem, individuālajam un grupu nodarbību korekcijas un rehabilitācijas plānam.

33. Izglītības iestādei apstiprinātā pedagogu darba samaksas fonda ietvaros ir tiesības:

33.1. dalīt klasi grupās mācību priekšmetos vai mācību priekšmetu daļas (atsevišķu stundu) apguves ietvaros;

33.2. veidot dažādu klašu apvienotās grupas;

33.3. veidot apvienotās klases.

34. Kvalificētā personāla skaitu un nepieciešamo aprīkojumu izglītības iestādē nosaka atbilstoši normatīvajiem aktiem, kas paredz prasības kvalificētā personāla skaitam un nepieciešamajam aprīkojumam vispārējās bērnu aprūpes un audzināšanas iestādēs.

35. Izglītības programmas nodrošinājumu izglītības iestādē nosaka atbilstoši normatīvajiem aktiem, kas paredz prasības izglītības iestāžu nodrošinājumam atbilstoši izglītojamo speciālajām vajadzībām.

Izglītības un zinātnes ministre I.Druviete

Iesniedzējs:

Izglītības un zinātnes ministrs I.Druviete

Vizē:

Valsts sekretāre S.Liepiņa

02.07.2014.

 1749

Dz.Mergupe-Kutraite

67047817, dzintra.mergupe@izm.gov.lv

O.Arkle

67047944, olita.arkle@izm.gov.lv